Legal Document

Category: 40

Text:
14. ΝΟΜΟΣ υπ’αριθ. 138 της 23/29 Αυγ. 1975 (ΦΕΚ Α΄ 180) Περί κυρώσεως των υπ’αριθ. 132/62 και 95/75 Πράξεων του Υπουργικού Συμβουλίου και άλλων τινών διατάξεων περί παραμεθορίων περιοχών. Άρθρ.1.-1.Κυρούται και έχει ισχύν νόμου από της δημοσιεύσεώς της δια της Εφημερίδος της Κυβερνήσεως η υπ’ αριθ. 132/1962 Π.Υ.Σ. «περί της οικονομικής και τουριστικής αναπτύξεως ενίων παραμεθορίων περιοχών του Κράτους» (ΦΕΚ τ. Α΄/170/1962) (τόμ. 17 2  σελ. 314,1) ως προς τας επί τη βάσει ταύτης συναφθείσας, μέχρι ενάρξεως της ισχύος του παρόντος, δικαιοπραξίας. 2.Αι υπό του Α.Ν. 950/1946 «περί υπαγωγής κοινοτήτων εκ του Νομού Θεσπρωτίας εις τον Νομόν Πρεβέζης» (τομ. 2 σελ. 210) αποσπασθείσαι από του Νομού Θεσπρωτίας και υπαχθείσαι εις τον Νομόν Πρεβέζης περιοχαί, δεν αποτελούν από της ως άνω υπαγωγής των παραμεθορίους περιοχάς κατά την έννοιαν του Α.Ν. 1366/1938 «περί απαγορεύσεως δικαιοπραξιών εις παραμεθορίους κλπ. περιοχάς» (τόμ. 17 2  σελ. 307). Άρθρ.2.-Κυρούται και έχει ισχύν νόμου από της δημοσιεύσεώς της δια της Εφημερίδος της Κυβερνήσεως η υπ’ αρθ. 95/1975 Π.Υ.Σ. «περί προσωρινής παραχωρήσεως προς καλλιέργειαν καλλιεργησίμων εκτάσεων του Δημοσίου κλπ. εις ακτήμονας καλλιεργητάς», (ΦΕΚ τ. Α΄/98), έχουσα ως ακολούθως: (Παρατίθεται εν τόμ. 17 2  σελ. 346). Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί της σελ. 252,15) Σελ. 252,15(α) Τεύχος 595-Σελ. 99. Επανεποικισμός Παραμεθορίων Περιοχών 17.Β.ι.12-14 17.Β.ι.14 Επανεποικισμός Παραμεθορίων Περιοχών